Diari Oficial de la Generalitat Valenciana


Sumari del DOGV 3837, del 15-09-2000 (2000/7320)

RESOLUCIÓ d'1 de setembre del 2000, del conseller de Sanitat, per la qual resol la convocatòria de subvencions a organitzacions no governamentals (ONG) destinades a finançar programes de prevenció de la sida i d'atenció psicològica a pacients seropositius.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3837

Data del DOGV
:   15-09-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/7320


Organisme emissor
:   Conselleria de Sanitat

Tipus de document
:   Resolució

RESOLUCIÓ d'1 de setembre del 2000, del conseller de Sanitat, per la qual resol la convocatòria de subvencions a organitzacions no governamentals (ONG) destinades a finançar programes de prevenció de la sida i d'atenció psicològica a pacients seropositius. [2000/M7320]
  
Vist que l'Ordre de 23 de març del 2000, de la Conselleria de Sanitat (DOGV núm. 3.726, de 07.04.2000), va convocar i va establir les bases reguladores per a la concessió de subvencions destinades a finançar programes de prevenció de la sida i d'atenció psicològica a pacients seropositius durant el 2000.
  
Vist que en els pressupostos de la Generalitat Valenciana per a l'exercici 2000 hi ha una dotació de 23.442.660 de pessetes en l'aplicació pressupostària 89.53.0502.79.2, codi de línia 403/000/00 i de 5.000.000 de pessetes en l'aplicació pressupostària 18.36.442.71.6 codi de línia 701/000/00.
  
Vist que les organitzacions no governamentals (ONG) que al final s'allisten han sol·licitat ajudes per al finançament de programes de prevenció de la sida i d'atenció psicològica a pacients seropositius en els termes previstos en l'ordre de referència.
  
Vist que el director general per a la Salut Pública efectua una proposta de concessió i denegació, pels motius que s'hi assenyalen, de les subvencions esmentades, entre les organitzacions no governamentals (ONG) que n'han sol·licitades.
  
Atesos la normativa d'aplicació general, els informes emesos pel Servei del Pla de la Sida, els expedients de sol·licitud de subvenció presentats; s'han determinat les prioritats i necessitats mitjançant la ponderació dels criteris per a la concessió de les ajudes que estableix l'ordre de convocatòria esmentada, i s'ha procurat garantir l'eficàcia i l'eficiència de les actuacions en matèria de prevenció de la sida.
  
Atés que s'han complit els requisits de publicitat, concurrència i objectivitat exigits per a la concessió de les ajudes i subvencions amb càrrec als crèdits dels capítols de transferències corrents i de capital, segons que estableixen els articles 45 i 46 el Decret Legislatiu de 26 de juny de 1991, del Consell de la Generalitat Valenciana, que aprova el Text Refós de la Llei de la Hisenda Pública de la Generalitat Valenciana.
  
Per tot això, i fent ús de les facultats que m'atribueixen l'article 16 i la disposició addicional de l'Ordre de 23 de març del 2000, de la Conselleria de Sanitat, el Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre, del Govern Valencià, i la Llei de la Generalitat Valenciana 5/1983, de 30 de desembre, de Govern Valencià, resolc:
  
Primer
  
Concedir les subvencions a les organitzacions no governamentals (ONG) que s'indiquen en l'annex I d'aquesta resolució per a contribuir al finançament dels programes de prevenció de la sida i d'atenció psicològica a pacients seropositius, per un import total de 35.712.678 de pessetes.
  
Segon
  
Segons que disposa l'article 16 de l'Ordre de 23 de març del 2000, el pagament de les subvencions es farà amb càrrec als pressupostos de la Generalitat Valenciana per a l'exercici 2000, en l'aplicació pressupostària 23.86.921.66.1, codi de línia 403/000/00, 02.007.300 de pessetes, i en la 81.36.271.53.7, codi de línia 701/000/00, 5.000.000 de pessetes.
  
Tercer
  
L'ordenació del pagament de les subvencions es farà segons els criteris continguts en l'article 47.bis del Text Refós de la Llei de la Hisenda Pública de la Generalitat Valenciana, en la redacció que en fa l'article 23 de la Llei 8 /1995, de 29 de desembre, de Mesures Fiscals, Organitzatives i d'Organització de la Generalitat Valenciana, posteriorment modificada per les lleis 3/1996, 14/1997, 10/1998 i 9/1999, i segons que disposa l'article 18 de l'Ordre de 23 de març del 2000, esmentada adés, és a dir:
  
1. Respecte al pagament amb càrrec al capítol IV, codi de línia 403/000/00:
  
a) En el moment de la concessió de la subvenció es lliurarà el 40% de la quantitat assignada. El pagament esmentat estarà condicionat a la presentació prèvia de la justificació de les despeses que arriben al percentatge esmentat o bé a la presentació de finances dipositades davant els serveis territorials de la Conselleria d'Economia i Hisenda corresponents. b) Quan l'entitat haurà justificat el 40% ja lliurat, se'n podrà fer el pagament d'un 20% més, després que s'hauran justificat les despeses. c) El 40% restant el farà efectiu la Generalitat Valenciana quan es justifique correctament la totalitat d ela quantitat concedida.
  
2. Respecte al pagament amb càrrec al capítol VII, codi de línia 701/000/00:
  
Es farà pel total de l'import, després de la justificació documental de les despeses que s'hagen fet per una quantitat igual o superior. No obstant això, podrà anticipar-se el 15% del pagament després de la resolució de concessió de la subvenció, en el cas que s'haja garantit amb l'aportació d'un aval bancari per l'import de la quantitat anticipada. Aquest aval ha de ser dipositat en els serveis territorials de la Conselleria d'Economia i Hisenda.
  
La Conselleria de Sanitat podrà sol·licitar en qualsevol moment tots els documents que demostren el pagament per part dels beneficiaris de les despeses que hagen sigut objecte de la subvenció.
  
Quart
  
Els beneficiaris de les subvencions van acreditar, en el moment en què va acabar el termini de presentació de les sol·licituds, que estan al corrent de les obligacions tributàries i de la Seguretat Social, de la manera que estableix l'Ordre de 30 de maig de 1996 de la Conselleria d'Economia i Hisenda (DOGV núm. 2.775, de 21 de juny de 1996).
  
Cinqué
  
D'aquesta resolució, a més del fet de publicar-la en el Diari Oficial de la Generalitat Valenciana, la Conselleria de Sanitat en notificarà el contingut individualment a les organitzacions no governamentals, en els termes establits en els articles 55 i 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que els dóna la Llei 4/1999, de 13 de gener.
  
Sisé
  
La Direcció General per als Recursos Humans i Econòmics de la Conselleria de Sanitat ha d'expedir els documents comptables que siguen procedents.
  
Seté
  
Els beneficiaris de les subvencions hauran d'aportar la corresponent justificació per l'import total de les ajudes rebudes, abans de la finalització de l'exercici 2000.
  
Aquesta resolució exhaureix la via administrativa, segons que determina l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. S'hi pot interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de 2 mesos comptadors des de l'endemà d'aquesta notificació, segons el que disposen els articles 37 i 58 de la Llei de la Jurisdicció Contenciosa Administrativa, de 27 de desembre de 1956, sense perjudici que potestativament s'hi puga interposar recurs de reposició davant el conseller de Sanitat, en el termini de 1 mes comptadors des de la notificació d'aquesta resolució, segons que disposa la Llei 4/1999, de 13 de gener, que modifica la Llei 30/1992.
  
València, 1 de setembre de 2000.- El conseller de Sanitat: Serafín Castellano Gómez.
  
ANNEX
  
Relació definitiva de subvencions concedides a ONG
  
per a despeses de funcionament de programes
  
de prevenció de la sida
  
ONG Localitat Subvenció
  
 concedida
  
Asociación ciudadana contra el SIDA Alacant 93.830.649
  
(ACOSPA)
  
Asociación Valenciana contra el SIDA València 6.500.000
  
(AVACOS)
  
Consell de la Joventut de la València 700.000
  
Comunitat Valenciana
  
Asociación cívica de ayuda Benidorm 500.000
  
a afectados VIH/SIDA (AMIGOS)
  
Fundació Salut i Comunitat Castelló 1.300.000
  
Joven Solidaridad València 1.250.000
  
Cruz Roja Orihuela Orihuela 500.000
  
Médicos del Mundo València 8.000.000
  
Comité Ciudadano AntiSIDA València 3.000.000
  
de la Comunidad Valenciana
  
Col·lectiu Lambda de Gais i Lesbianes València 2.000.000
  
Cruz Roja O.P. Castellón Castelló 750.000
  
CASDA Castelló 5.750.000
  
USO València 250.000
  
AMBIT València 1.500.000
  
AFAS Alacant 500.000
  
Fundación Arzobispo Miguel Roca
  
Proyecto Hombre València 1.500.000
  
COCEMFE València 1.000.000
  
Total 23.913.371
  
Relació definitiva de subvencions concedides a ONG
  
per a despeses d'equipament i obres
  
ONG Localitat Subvenció
  
 concedida
  
Consell de la Joventut de la
  
Comunitat Valenciana València 200.000
  
Joven Solidaridad València 800.000
  
Comité Ciudadano AntiSIDA València 1.000.000
  
de la Comunidad Valenciana
  
CASDA Castelló 1.000.000
  
CALSICOVA València 1.000.000
  
AVACOS València 1.000.000